section_heading: Životopis
paragraph_text: Njegov otac Marko Junije Brut, rimski političar ubijen je 78. pr. Kr. pa je odgoj povjeren Marku Porciju Katonu, polubratu njegove majke Servilije (iz obitelji Servilius Ahala). Kasnije ga je usvojio majčin rođak Quintus Servilije Caepio pa si je, njemu u čast, Marko Junije dodao imenu i prezime Caepio. Servilija je bila i Cezarova ljubavnica pa su se javila i neka nagađanja da mu je pravi otac upravo Cezar, ali to nije potvrđeno.